C 364/4
MT
Il-Ġurnal Uffiċjali tal-Unjoni Ewropea
23.9.2022
Munita tal-10 ċenteżmi, tal-20 ċenteżmu u tal-50 ċenteżmu: Nikola Tesla bl-iskakkiera Kroata fl-isfond Il-parti ċentrali tal-munita fiha ritratt ta’ Nikola Tesla mdawwar b’linji tal-kamp manjetiku.
Il-linji jestendu mir-ritratt saċċirku ta’ 12-il stilla, li jissimbolizzaw il-konnessjoni ta’ Nikola Tesla mal-Istati Membri tal-UE fejn qatta’ parti minn ħajtu.
Nikola Tesla, inventur Kroat, Ewropew u Amerikan ta’ oriġini Serba, twieled fil-Kroazja fir-raħal ta’ Smiljan fl-10 ta’ Lulju 1856.
Huwa attenda l-iskola fil-Kroazja fi Smiljan, Gospić u Karlovac, fejn iggradwa.
Il-privattivi tiegħu u x-xogħol teoretiku tiegħu wittew it-triq għall-elettrifikazzjoni globali, filwaqt li x-xogħol tiegħu fil-qasam tal-kurrenti elettriċi ta’ frekwenza għolja u t-trażmissjoni mingħajr fili tal-mewġ elettromanjetiku witta t-triq għall-iżvilupp tat-teknoloġija tarradju u t-telekomunikazzjonijiet.
Waħda mill-aktar invenzjonijiet famużi tiegħu, it-transformer ta’ Tesla (kojl ta’ Tesla), ivvintat fl-1891, intuża biex jipproduċi elettriku b’vultaġġ għoli u b’kurrent alternat ta’ frekwenza għolja.
It-terminu “tesla” ġie adottat bħala unità ta’ induzzjoni manjetika fil-11-il Konferenza Ġenerali dwar il-Piżijiet u l-Kejl fl-1960.
Fuq ix-xellug tar-ritratt u tal-linji tal-kamp manjetiku hemm l-iskakkiera Kroata, il-parti tal-istemma araldika tar-Repubblika tal-Kroazja.
Bejn il-linji tal-kamp manjetiku, fin-naħa ta’ fuq lejn ix-xellug hemm l-iskrizzjoni tal-pajjiż emittenti filwaqt li s-sena talħruġ tidher fil-qiegħ fuq il-lemin.
Munita tal-euro: Martora bl-iskakkiera Kroata fl-isfond In-naħa nazzjonali tal-munita tal-euro turi martora bl-iskakkiera Kroata fl-isfond.
Il-parti ċentrali tan-naħa nazzjonali talmunita fiha immaġni ta’ martora.
Dan l-annimal veloċi u abbli b’pil kannella skur prezzjuż u roqgħa safra fuq l-għonq u s-sider huwa simbolu tal-istorja monetarja Kroata.
Fil-Medju Evu, il-pil tal-martori kien jintuża għall-ħlas in natura għattaxxi (kunovina jew marturina) fis-Slavonia, il-Littoral Kroat u d-Dalmatia.
Imbagħad saru unità tal-kont u wara bdew jiffunzjonaw bħala flus fis-sens modern tal-kelma.
Barra minn hekk, l-immaġni ta’ martora kienet fuq il-munita msejħa banovac, bħala l-ewwel suġġett ippreżentat fuq munita Kroata, mill-ewwel nofs tas-seklu 13 sal-aħħar tas-seklu 14, u għalhekk ir-rwol importanti tagħha fl-istorja monetarja u fiskali Kroata.
Wara l-martora hemm l-iskakkiera Kroata, parti tal-istemma araldika tar-Repubblika tal-Kroazja.
L-iskrizzjoni tal-pajjiż talħruġ “HRVATSKA” tinsab fin-naħa ta’ fuq fix-xellug u s-sena tal-ħruġ “2023.” hija miktuba fin-naħa t’isfel fil-lemin.
Munita taż-2 euro: Mappa ġeografika tar-Repubblika tal-Kroazja bl-iskakkiera Kroata fl-isfond Il-parti ċentrali tal-munita fiha rappreżentazzjoni ġeografika simbolika u stilizzata tar-Repubblika tal-Kroazja.
Il-forma ġeografika distintiva u rikonoxxibbli tal-Kroazja tirrifletti kemm il-karatteristiċi ġeografiċi tagħha kif ukoll iċ-ċirkostanzi storiċi tagħha.
Il-Kroazja ġeografikament testendi mill-Pjanura Pannonika vasta, tul id-Dinaridi sal-Kosta Adrijatika, waħda mill-iktar kosti sserrati fid-dinja, u b’għadd kbir ta’ gżejjer.
Nofs it-territorju Kroat jinsab fir-reġjun Pannoniku, terz firreġjun kostali Adrijatiku u l-bqija jinsab fir-reġjun muntanjuż Dinariku.
Biex tinkiseb l-armonija tad-disinn tal-munita, wara l-mappa ġeografika hemm ir-regolarità stretta tal-iskakkiera Kroata, il-parti tal-arma araldika tar-Repubblika talKroazja, li hija f’kuntrast mal-fruntieri “organiċi” ħafna, bis-sena tal-ħruġ integrata fil-parti ċentrali lejn il-lemin.
Fil-qiegħ lejn ix-xellug, ippożizzjonata fl-istess linja tal-immaġni tal-mappa ġeografika, hemm l-iskrizzjoni tal-pajjiż emittenti.
Il-kitba fit-truf tal-munita turi l-aktar versi sbieħ mill-Innu tal-Libertà “O lijepa, o draga, o slatka slobodo” (“O sabiħa, o għażiża u o ħelwa libertà”), li hija parti integrali mid-dramm pastorali “Dubravka” mill-kittieb tas-Seklu 17 Ivan Gundulić.